stanford-oval/wikipedia huggingface dataset:
אגוולה ציון, קיסר אתיופיה
הערות שוליים

↑  Salt, Henry. A Voyage to Abyssinia and Travels into the Interior of that Country
↑  H. Weld Blundell, The Royal chronicle of Abyssinia: 1769-1840, p. 479
↑  Weld Blundell, Royal chronicle, pp. 474f
| השושלת הגונדרית |
| --- | --- | --- |
| תקופת התחייה | פאסילידס • יוהנס הראשון • ייאסו הראשון • יסחק ייאסו • ייאסו הראשון • תקלה היימנות הראשון • עמדה ציון • תקלה היימנות הראשון • טאוופלוס • נאבחנה יוהנס • טאוופלוס • יוסטוס (אינו מהשושלת) • דווית השלישי • בקפה • ייאסו השני • חאזקאיס • ייאסו השני • יואס הראשון |  |
| תקופת השופטים | יוהנס השני • תקלה היימנות השני • סוסניוס השני • סלומון השני • תקלה גיורגיס הראשון • ייאסו השלישי • תקלה גיורגיס הראשון • חאזקאיס • תקלה גיורגיס הראשון • באדה מריאם השני • תקלה גיורגיס הראשון • סלומון השלישי • יונס • תקלה גיורגיס הראשון • סלומון השלישי • דמטריוס תקלה גיורגיס הראשון • דמטריוס • אגוולה ציון • יואס השני • ג'יגר • באדה מריאם השלישי • ג'יגר • ייאסו הרביעי • גברה קראסטוס • סהלה דנגל • גברה קראסטוס • סהלה דנגל • יוהנס השלישי • סהלה דנגל • יוהנס השלישי • סהלה דנגל • יוהנס השלישי • סהלה דנגל |  |
האימפריה האתיופית
| 0 | 1 | 2 |
| --- | --- | --- |
| הקודם: דמטריוס | קיסר אתיופיה  יולי 1801 - 12 במאי 1818 | הבא: יואס השני |
ערך זה הוא קצרמרבנושא אישים ובנושא אתיופיה. אתם מוזמנים לתרום לוויקיפדיה ו.
אושקוש (חברה)

| --- | --- |


 נתונים כלליים
 בורסה:  הבורסה לניירות ערך בניו יורק (1 ביולי 2002–OSK) 
 תקופת הפעילות:  1917–הווה (כ־107 שנים) 
 חברות בנות:  JLG Industries  בפסקה זו רשומה אחת נוספת שטרם תורגמה 
 מיקום המטה:  אושקוש 
 ענפי תעשייה:  תעשיית הרכב 
 מוצרים עיקריים:  משאית, רכב צבאי 
 הכנסות:  7.95 מיליארד דולר (2021)
 רווח תפעולי:  466.8 מיליון דולר (2021)
 רווח:  409.4 מיליון דולר (2021)
 עובדים:  15,000 (2022)
  
 www.oshkoshcorp.com
 
אושקוש (באנגלית: Oshkosh) היא חברה לייצור כלי רכב כבדים שמקום מושבה בעיר בשם זה במדינת ויסקונסין שבארצות הברית. החברה מתמחה בייצור משאיות וכלי רכב מיוחדים לשימוש צבאי ואזרחי. הנהלת החברה ממוקמת בעיר אושקוש, ומפעלי הייצור שלה פרוסים בשמונה מדינות בארצות הברית וכן באוסטרליה, בלגיה, קנדה, סין, צרפת, רומניה ושותפויות ייצור במקסיקו ובברזיל. כלי הרכב של החברה נמכרים ב-130 מדינות ברחבי העולם.
פעילות

החברה הוקמה בשנת 1917 במטרה לפתח ולייצר כלי רכב כבדים ומיוחדים בעלי הנעה כפולה. לאחר ייצור האבטיפוס הראשוני שזכה להצלחה גדולה, החלה החברה להתפתח במהירות. בשנת 1996 החלה לנהל מדיניות עסקית של צמיחה באמצעות רכישת חברות העוסקות בתחומי פעילות משיקים או משלימים לתחום עיסוקה העיקרי ושילובן לצורך יצירת הצעות בעלות ערך רב יותר ללקוחותיה. משנה זו רכשה אושקוש 15 חברות העוסקות בייצור מנופים, ציוד כיבוי, מערבלי בטון, רכבי חילוץ והצלה ועוד.
חברת אושקוש מתמחה בייצור משאיות קלות וכבדות בעלות הנעה לכל הגלגלים (כולל הנעת שש על שש, 8×8 וגם 10×10) לשימושים צבאיים כגון סיור, תובלה וחילוץ. חלקן מיוצרות גם בדגמים ממוגנים נגד מטענים, ירי ישיר, ומוקשים. בנוסף לכך מייצרת החברה מכליות, כבאיות ורכבי חילוץ והצלה המיועדים לפעול בשטחים בעלי קשיי עבירות, וכן מנופים ובמות הרמה מיוחדות המותקנים על כלי הרכב השונים.
באוגוסט 2015 הודיעה החברה כי זכתה במכרז של מחלקת ההגנה האמריקאית לייצור כלי הרכב הקרבי הטקטי החדש אשר יחליף את הרכב הנוכחי מסוג HMMWV, שנקרא JLTV. המדובר בחוזה ענק בשווי של כ-53 מיליארד דולר, למשך שנים רבות, לייצור מעל 50,000 כלי רכב.
כלי רכב מתוצרת החברה

סמי טריילר Oshkosh M911
כבאית
רכב משוריין
רכב סיור
אושקובסקויה

| --- | --- |

 מדינה:  רוסיה רוסיה
 תאריך ייסוד:  1926 
 על שם:  גאורגי אושנוב 
 תאריך נטישה:  2003
 אוכלוסייה:  ‏
  ‑ בכפר:  0 (2013)
 קואורדינטות:  70°59′00″N 178°29′00″W﻿ / ﻿70.983333333333°N 178.48333333333°W﻿ / 70.983333333333; -178.48333333333 
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאושקובסקויה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאושקובסקויה(למפת המחוז האוטונומי צ'וקוטקה רגילה) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפוניאושקובסקויה(למפת המחוז האוטונומי צ'וקוטקה מוגדלת) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפוניאושקובסקויה  he tabBackground:;tabBorder:#aaa;defaultTab:0;
 
נוף טיפוסי באי וראנגל, אזור הכפר אושקובסקויה
אושקובסקויה (ברוסית Ушаковское) הוא כפר נטוש באי וראנגל הנמצא במחוז האוטונומי צ'וקוטקה שבצפון הרחוק הרוסי. הכפר, שהוקם על מנת להראות ריבונות סובייטית באוקיינוס הקרח הצפוני, נקרא על שמו של חוקר הקטבים הסובייטי גיאורגי אושקוב. הכפר הוקם בשנת 1926 באזור בו הטמפרטורות מגיעות לעיתים נדירות אל מעל האפס. תנאי המחיה הקשים גרמו לנטישה סופית של האתר בשנת 2003.
היסטוריה

מאמצי התיישבות באזור נעשו החל מהמאה ה-19 על ידי ארצות הברית וקנדה, ונמשכו במאה ה-20 למרות שרוסיה טענה בעלות על האי וראנגל החל משנת 1911. פרוץ מלחמת האזרחים ברוסיה גרמו לעזיבת ניסיונות ההתיישבות למספר שנים. בשנת 1926 הוקם היישוב על ידי משלחת מחקר של גיאורגי אושקוב אשר הביא איתו מספר משפחות ממוצא רוסי וממוצא צ'וקצ'י כדי לייסד יישוב בן כ-60 נפשות. מספר שנים מאוחר יותר, כאשר נראה היה שהיישוב המרוחק מצליח לתפקד, הוקם יישוב קבע נוסף על האי וראנגל כ-30 קילומטר ממערב לאושקובסקויה. היישוב החדש נקרא זביוזדני ודרך עפר נסללה כדי לקשר בין שתי נקודות היישוב. בשנות ה-80 של המאה ה-20 הגיע היישוב אושקובסקויה לשיא גודלו, אוכלוסייתו מנתה כ-200 נפש והוקמו בו מבני ציבור כגון בית ספר, מועדון, סניף דואר, בית חולים, שדה תעופה הכולל מנחת מסוקים ואפילו מוזיאון קטן המוקדש לטבע הייחודי של האזור.
לאחר פירוק ברית המועצות והשפל הכלכלי אליו נקלעה רוסיה, קטנו במידה משמעותית כמויות האספקה אשר סופקו ליישוב והוא החל לדעוך. תרמה לכך העובדה שגם היישוב השכן זביוזדני ננטש עוד בתקופה הסובייטית. אמנם בזכות מנחת המסוקים שהוקם באושקובסקויה בשנות ה-60 של המאה העשרים עדיין ניתן היה להגיע אליו בקלות יחסית אך בשנת 1997 הוחלט להעביר את כל תושבי היישוב לעיירה מיס שמידטה שממוקמת על חופה של רוסיה היבשתית ובכך נגזר על אושקובסקויה לגווע סופית. התושבת האחרונה של העיירה, וסילינה אלפאון, נהרגה בידי דוב קוטב בשנת 2003 וכך בא הקץ על התיישבות אנושית קבועה באי וראנגל.
בסמוך לכאן ממוקם בסיס כוכב הקוטב של הכוחות המזוינים של הפדרציה הרוסית.
הערות שוליים

↑  http://www.centrasia.ru/newsA.php?st=1066453140
אוולין אשפורד

אוולין אשפורד-וושינגטון (באנגלית: Evelyn Ashford-Washington; נולדה ב-15 באפריל 1957) היא אצנית אמריקאית, אלופה אולימפית ושיאנית עולם בריצת 100 מטר. בעלת 5 מדליות אולימפיות, מהן 4 זהב משלוש אולימפיאדות כשבכל אחת מהן זכתה בריצת שליחות 4x100 מטר. האתלטית הראשונה שרצה 100 מטר באולימפיאדה מתחת ל-11 שניות. במהלך הקריירה שלה היא רצה יותר מ-30 פעמים מתחת ל-11 שניות בריצת 100 מטר. מדורגת 11 בריצה זו בכל הזמנים.
ביוגרפיה

אשפורד נולדה בשרוופורט לואיזיאנה. בוגרת אוניברסיטת קליפורניה בלוס אנג'לס (UCLA).
באולימפיאדת מונטריאול (1976) בגיל 19 סיימה אשפורד במקום החמישי בריצת 100 מטר בתוצאה של 11.24 שניות. בשלב חצי הגמר היא קבעה תוצאה של 11.21 שניות.
במשחקים הפאן-אמריקאים שנערכו בסן חואן פוארטו ריקו ביולי 1979 זכתה אשפורד בשתי מדליות זהב, בריצת 100 מטר בתוצאה של 11.07 שניות) ובריצת 200 מטר בתוצאה של 22.24 שניות.
בתחרות גביע העולם שנערכה במונטריאול, קנדה בסוף אוגוסט אותה שנה זכתה אשפורד בשתי מדליות זהב, בריצת 100 מטר בתוצאה של 11.06 שניות לפני מרליס גר ממזרח גרמניה (11.17 שניות) ובריצת 200 מטר בשיא אישי של 21.83 שניות לפני מריטה קוך אף היא ממזרח גרמניה (22.02 שניות).
החרם האמריקאי על אולימפיאדת מוסקבה (1980) מנע מאשפורד להשתתף ולהגשים את חלומה.
בתחרות גביע העולם שנערכה ברומא, איטליה בשנת 1981 זכתה אשפורד בשתי מדליות זהב בריצת 100 מטר (11.02 שניות) ובריצת 200 מטר (22.18 שניות) והגנה על תוארה. בתום העונה דורגה אשפורד במקום הראשון בעולם בריצת 100 מטר וריצת 200 מטר.
ביוגרפיה > שיא עולם ראשון

בתחרות אתלטיקה שנערכה בקולורדו ספרינגס, קולורדו ביולי 1983 קבעה אשפורד בריצת 100 מטר שיא עולם חדש של 10.79 שניות והוכיחה שהיא מוכנה לאליפות העולם. באליפות העולם באתלטיקה הראשונה שנערכה בהלסינקי, פינלנד אותה שנה, תוך כדי ריצת הגמר היא מתחה שריר ונשכבה על המסלול. היא הורדה מהמסלול באמצעות אלונקה.
ביוגרפיה > אלופה אולימפית

באולימפיאדת לוס אנג'לס (1984) זכתה אשפורד בשתי מדליות זהב בריצת 100 מטר בשיא אולימפי חדש של 10.97 שניות ובכך הייתה לאתלטית הראשונה במשחקים האולימפיים שירדה בריצה זו מתחת ל-11 שניות ובריצת שליחות 4x100 מטר. שבועיים לאחר מכן, בתחרות אתלטיקה שנערכה בציריך, שווייץ שיפרה אשפורד בריצת 100 מטר את שיאה העולמי והעמידה אותו על 10.76 שניות, תוך כדי שהיא מנצחת את יריבתה המושבעת ושיאנית העולם הקודמת מרליס גר (הריצה ב- youtube).
אשפורד לא השתתפה באליפות העולם באתלטיקה שנערכה ברומא, איטליה בשנת 1987 עקב פציעה.
באולימפיאדת סיאול (1988) זכתה אשפורד במדליית זהב בריצת שליחות 4x100 מטר פעם שנייה ברציפות בתוצאה של 41.98 שניות ובמדליית כסף בריצת 100 מטר בתוצאה של 10.83 שניות, אחרי שיאנית העולם הטרייה פלורנס גריפית ג'וינר בת ארצה (10.54 שניות) ולפני הייקה דרקסלר ממזרח גרמניה (10.85 שניות), כך שלא הצליחה להגן על תוארה.
באולימפיאדת ברצלונה (1992) זכתה אשפורד במדליית זהב בריצת שליחות 4x100 מטר פעם שלישית ברציפות בתוצאה של 42.11 שניות. נוסף לכך, היא סיימה במקום עשירי בריצת 100 בתוצאה חלשה עבורה של 11.29 שניות ולא עלתה לשלב הגמר. בשלב רבע גמר היא קבעה תוצאה של 11.13 שניות.
הישגים ותארים

בשנים 1981 ו-1984 זכתה אשפורד בתואר אתלטית השנה בעולם.
אשפורד זכתה ב-19 תארים אמריקאים.
אשפורד הייתה חברה ב-15 נבחרות אמריקאיות לתחרויות בינלאומיות משנת 1976 - 1992.
אשפורד דורגה בשנים 1979, 1981, 1984 ו-1986 במקום הראשון בעולם בריצת 100 מטר.
שיאים אישיים > אצטדיון

ריצת 100 מטר: 10.76 שניות (22 באוגוסט 1984) שיא עולם, החזיק מעמד 4 שנים.
ריצת 200 מטר: 21.83 שניות (אוגוסט 1979)
ראו גם

התפתחות שיא העולם בריצת 100 מטר (ויקיפדיה באנגלית)
הערות שוליים

1 2  ראו כאן
| נושאי דגל ארצות הברית בטקס הפתיחה של המשחקים האולימפיים |
| --- | --- | --- |
| משחקי הקיץ | 1908: ראלף רוז • 1912: ג'ורג' בונהאג' • 1920: פט מקדונלד • 1924: פט מקדונלד • 1928: באד האוזר • 1932: מורגן טיילור • 1936: אל יואכים • 1948: רלף קרייג • 1952: נורמן ארמיטאג' • 1956: נורמן ארמיטאג' • 1960: רייפר ג'ונסון • 1964: פרי או'בריאן • 1968: ג'ניס רומארי • 1972: אולגה פיקוטובה • 1976: גרי הול • 1984: אד בורק • 1988: אוולין אשפורד • 1992: פרנסי לאריו סמית' • 1996: ברוס באומגרטנר • 2000: קליף מיידל • 2004: דון סטיילי • 2008: לופז לומונג • 2012: מריאל זגוניס  • 2016: מייקל פלפס • 2020: אדי אלברז וסו בירד |  |
| --- | --- |
בקרת זהויות :  World Athletics: 14350950  LCCN: n90645738  VIAF: 68087634   WorldCat (עם VIAF): 68087634
איזבלה וידוביץ'

| --- | --- |
אין תמונה חופשית
 לידה:  27 במאי 2001 (בת 23) שיקגו, ארצות הברית 
 מדינה:  ארצות הברית 
 תקופת הפעילות:  מ-2006
 פרופיל ב-IMDb
 
איזבלה וידוביץ' (באנגלית: Izabela Vidovic; נולדה ב-27 במאי 2001) היא שחקנית קולנוע וטלוויזיה אמריקאית. מוכרת בשל תפקידה בסרטים "בחזית" ו-"פלא" בתפקיד ויה פולמן.
ביוגרפיה

וידוביץ' נולדה בשיקגו שבאילינוי שבארצות הברית, להורים ממוצא קרואטי ובוסני. אמה אליזבתה (לבית באסיץ') היא קולנוענית, שחקנית וסופרת. וידוביץ' דוברת גם קרואטית.
איזבלה החלה להופיע כבר בגיל 7 בהפקות התיאטרון של מרי פופינס, קאמפ רוק ואנני. לאחר מכן היא עברה אל הקולנוע וסדרות הטלוויזיה בשנת 2011.
קריירה

בשנת 2011 שיחקה בתפקידי אורח בסדרות "מחשבות פליליות", "קונאן" ו-"לגדל את הופ". ושיחקה בסרט הטלוויזיה "מעט במשותף".
בשנת 2012 שיחקה בתפקיד אורח בסדרות "החוק של הארייט", "ערים כל הלילה", וגילמה את הילדה רובין פטרסון בסדרה "Deadtime Stories" אשר שודרה בניקלודיאון. כמו כן, שיחקה בסרט הקולנוע "תמצא אותי", ובסרטי הטלוויזיה "אח קטן", ו-"עזרה לחגים".
בשנת 2013 שיחקה בסרט האקשן "בחזית" את בתו של ג'ייסון סטיית'האם.
בשנת 2014 גילמה את שרלוט בסדרת המדע הבדיוני של The CW "המאה" למשך 2 פרקים. והתארחה בסדרה "בונז". שיחקה בתפקיד משני בסיטקום "רווק פלוס ילד" של רשת NBC. בשנת 2015 שיחקה גם בעונתה השנייה. באותה שנה שיחקה במיני סדרה "Halo: The Fall of Reach" שמבוסס על נובלה באותו שם שחיבר אריק נילונד. וכן, החלה לגלם את דמותה של טיילור שאו בסדרת הדרמה "משפחת פוסטר" החל מהעונה השלישית עד לעונה החמישית ב-2018.
בשנת 2017 שיחקה בתפקיד אורח בסדרת הטלוויזיה "סופרגירל" בתור קארה הצעירה. שיחקה בסרט הקולנוע "פלא" את דמותה של ויה פולמן, אחותו של אוגי.
בשנת 2018 שיחקה בעונה הרביעית של הסדרה "איי זומבי" בתפקיד איזבל.
בשנת 2019 החלה לשחק דמות ראשית בסדרה "ורוניקה מארס" שעלתה בעונה רביעית מאוחרת ברשת הולו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Thoda Pyaar Thoda Magic | אנה | ללא קרדיט |
| 2012 | Find Me | פרנקי |  |
| 2013 | Grave Secrets | רובין |  |
| 2013 | בחזית | מאדי ברוקר |  |
| 2017 | פלא | אוליביה "ויה" פולמן |  |
| 2021 | The Accursed | סאני |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | בניחוש חוקר | ילדה בתחרות איות | פרק: "The Spellingg Bee"; ללא קרדיט |
| 2011 | לגדל את הופ | דליילה | פרק: "What Up, Cuz?" |
| 2011 | קונאן | ילדה קטנה | פרק: "The Double-Fudging of Vanessa Del Rio" |
| 2011 | מחשבות פליליות: התנהגות חשודה | רייצ'ל בצעירותה | פרק: "The Time Is Now" |
| 2012 | ערים כל הלילה | טניה מור | פרק: "New Boss" |
| 2012 | החוק של הארייט | שלבי היגינס | פרק: "After the Lovin'" |
| 2012 | Christmas Angel | אוליביה מיד | סרט טלוויזיה של Flix |
| 2012 | Deadtime Stories | רובין פטרסון | פרק: "Grave Secrets" |
| 2012 | Help for the Holidays | אלי ואן-קאמפ | סרט טלוויזיה של הולמרק |
| 2014 | המאה | שרלוט | 2 פרקים |
| 2014 | בונז | בת | פרק: "The Nail in the Coffin" |
| 2015-2014 | רווק פלוס ילד | שיה גרסיה מילר | תפקיד חוזר (עונות 2-1); 10 פרקים |
| 2015 | Halo: The Fall of Reach | לינדה בצעירותה | מיני-סדרה; דיבוב |
| 2018-2015 | משפחת פוסטר | טיילור שואו | תפקיד אורח (עונות 3-2); תפקיד משני (עונות 5-4); 21 פרקים |
| 2021-2017 | סופרגירל | סופרגירל/קארה זור-אל בצעירותה | 5 פרקים |
| 2018 | איי זומבי | איזבל | 4 פרקים |
| 2019 | ורוניקה מארס | מאטי רוס | תפקיד ראשי (עונה 4); 8 פרקים |
| 2021 | חוק וסדר: פשע מאורגן | ריטה לאסקו | תפקיד חוזר (עונה 2); 4 פרקים |
| 2021 | Just Beyond | לילי | פרק: "Unfiltered" |
אושצ'יה ז'יילונה

| --- | --- |
 מדינה:  אוקראינה אוקראינה
 מחוז:  מחוז טרנופול טרנופול
 אוכלוסייה:  ‏
  ‑ בעיירה:  585 (2001)
 קואורדינטות:  49°01′N 24°57′E﻿ / ﻿49.017°N 24.950°E﻿ / 49.017; 24.950
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאושצ'יה ז'יילונה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאושצ'יה ז'יילונה(למפת מחוז טרנופול רגילה) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובאושצ'יה ז'יילונה(למפת מחוז טרנופול מוגדלת) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובאושצ'יה ז'יילונה  he tabBackground:;tabBorder:#aaa;defaultTab:0;
 
אושצ'יה ז'יילונה (באוקראינית: Устя-Зелене; בפולנית: Uście Zielone) היא עיירה במחוז טרנופול שבמערב אוקראינה, בה שכנה עד השואה קהילה יהודית.
תולדות היישוב

היישוב נזכר לראשונה בשנת 1548, אז הוענקו לו זכויות מגדבורג ומעמד של עיר. עד 1648 נודע בשם "אושצ'יה הורוז'אנה", ובשנת 1717 היו בו 411 בתים.
יהודי אושצ'יה ז'יילונה

יהודים באושצ'יה ז'יילונה נזכרים לראשונה בשנת 1552. פרנסת היהודים במקום הייתה על עסקי מוזגנות, מסחר זעיר ומלאכה. היישוב היהודי בעיירה היה תחילה מסונף לקהילת בוצ'אץ', אולם במחצית השנייה של המאה ה-18 התארגנה במקום קהילה עצמאית על מוסדותיה, וכרב הקהילה שימש באותה עת הרב צבי-הירש גלר (נפטר ב-1776), בעל "אור צבי". לשיאה מבחינת ריבוי אוכלוסייה הגיעה הקהילה בסוף המאה ה-19.
מראשית המאה ה-20 חל דלדול מתמשך בקהילת העיירה, והיישוב היהודי בה סבל במיוחד בעקבות מלחמת העולם הראשונה. ב-1920, בתקופת הביניים שבין יציאת הצבא הפולני וכניסת הבולשביקים, סבלו יהודי העיירה מכנופיות פטליורה, אשר רצחו כמה מיהודי המקום. באותה עת ענף המלאכה בעיירה היה נתון רובו ככולו בידי יהודים, ובייחוד בתי מלאכה לנגרות, חייטות, מאפיות ואטליזים, וימי השוק שבעיירה שימשו מקור חשוב לפרנסתם של יהודי המקום.
מראשית המאה ה-20 פעלו בעיירה תנועות ציוניות שונות, ובשנת 1931 הוקם בה סניף של תנועת בית"ר. הרב האחרון של הקהילה היה הרב מרדכי בר שמואל בלך-שור (נספה בשואה).
טרם פרוץ מלחמת העולם השנייה נמנו בעיירה 573 יהודים.
הקהילה היהודית בעיירה הושמדה בשלהי שנת 1942, לאחר שיהודיה צוו בסתיו 1942 לעבור לבוצ'אץ' הסמוכה, שם חוו שתי אקציות באוקטובר ובנובמבר 1942, כאשר גורל הנותרים היה כגורל שארית יהודי גטו בוצ'אץ'.
אאוג'ניו ברבה

| --- | --- |

אאוג'ניו ברבה, 2015
 לידה:  29 באוקטובר 1936 (בן 87) ברינדיזי, איטליה 
 מדינה:  איטליה 
 מקום לימודים:  אוניברסיטת אוסלו  Nunziatella military academy 
 פרסים והוקרה:  דוקטור לשם כבוד מאוניברסיטת ארהוס (1988)  פרס קייל אבל (1980)  מפקד במסדר ההצטיינות של הרפובליקה האיטלקית  פרס סונינג  אביר במסדר הכוכב של הסולידריות האיטלקית  מדליית זהב להצטיינות בתרבות 
 פרופיל ב-IMDb
 
אֵאוּגֶ'נְיוֹ בַּרְבָּה (באיטלקית: Eugenio Barba; נולד ב-29 באוקטובר 1936 בברינדיזי) הוא איש תיאטרון ממוצא איטלקי הפועל בדנמרק, מייסד תיאטרון אודין ובית הספר הבינלאומי לאנתרופולוגיה של התיאטרון.
חייו

ברבה גדל בגליפולי שבנפת לצ'ה בדרום איטליה. אביו נפצע במלחמת העולם השנייה ונפטר לאחר מכן. עם סיום לימודיו באקדמיה צבאית, עזב את התוכניות שלו ללכת בדרכו הצבאית של אביו והיגר לנורווגיה, שם למד באוניברסיטת אוסלו ספרות נורווגית ותולדות הדת. בשנת 1960 עבר לוורשה כדי ללמוד בימוי תיאטרון, ב-1961 הצטרף ליז'י גרוטובסקי עד לשנת 1964.
אחר כך נסע ברבה להודו, שם הכיר את תיאטרון הקתקאלי. אחרי חזרתו לאוסלו הוא החל ללמוד אנתרופולוגיה וסנסקריט. בשנת 1964 הקים את ה-Odin Teatret בהולסטברו, עיר במרכז דנמרק עם אוכלוסייה כמעט קבועה של 30,000 עד 40,000 תושבים. זהו אזור חקלאי, וגם התיאטרון ממוקם בחווה חקלאית לשעבר.
תיאטרון בין-תרבותי

אודין הוא אל מהמיתולוגיה הנורדית, ושם התיאטרון על הניסיון להתחבר למסורות עתיקות. ברבה, כמו רוב אנשי התיאטרון החשובים במאה העשרים, הבין את הצורך בהתחדשות אומנות התיאטרון:
אני מדמה את התיאטרון לגוף שמאבד כל הזמן דם. כל פעם שהוא יורד לרחוב ופוגש במציאות, הוא סובל, מבזבז, מאבד דם מפצעים שלא מגלידים. גוף התיאטרון לא יכול לחיות מדמו שלו. מחלת הדם שלו גורמת לו להתלות בדמם של אחרים. הוא זקוק לדם חדש ללא הרף; הוא לא יכול לחיות מתוך עצמו. ישנו תיאטרון חולה-דם, שמכחיש את מצבו: לבן כמו גולם במגדל הבדולח שלו, מוקף סמכויות ופרשנים, שמכריזים על נצחיותו וחוזרים בעזרת אבחנות ותאוריות שוב ושוב על אותן ניסיונות החייאה.
אך יש גם תיאטרון שמודע למחלת הדם שלו, שנוטש את המעגל המגן של 'הגברים המלומדים' וצולל במציאות, זו שמתעלמת ממנו, בזה לו ושנדמה שלא זקוקה לתיאטרון כזה. הוא מדמם בהתנגשות עם המציאות הזו.
כמו רבים אחרים, הוא ניסה להביא "דם חדש" באמצעות ניסיונות עם השפעות תרבותיות שונות. אך היה לו גם סייג מסוים, ובמכתב (לא אישי, כי הוא פרסם אותו) לשותפו לדרך ריצ'רד שכנר הוא כותב:
…לכותרת "תרבות ללא גבולות", שיכולה להראות אופטימית, גם משמעות מרושעת. אם נעלמת התוויית הגבול, עלולה להיעלם איתה גם הזהות. וחוסר הביטחון לגבי הזהות מובילה לנוקשות, לניסיון מר, להחזיר לעצמו זהות על ידי מאבק נגד אחרים. חוסר סובלנות, שנאת זרים וגזענות עולים על פני השטח. …
המימד הבין-תרבותי של העולם בו אנחנו חיים, אינו הישג, הוא מצב מסוכן. … הוא מוליד זעם, כשהזר מתקרב מדי.
…
ריצ'רד יקירי, אינני זקוק למולדת בדמות לאום או עיר. אינני מאמין בזאת. אך אני באמת זקוק למולדת. וזאת הסיבה, לומר בפשטות, שאני עושה תיאטרון.
…
בתוך המישמש של תרבויות, שבו מתמסמסים, חורקים או נאטמים הגבולות הישנים, התיאטרון איננו טקס העם. אך הוא יכול להפוך לעם הטקס.
…
ההיסטוריה, העבר, שאנו מכירים, הוא סיפור האפשרי. הוא מאפשר לנו לצוד מבט חטוף על העולם ועל התיאטרון, כמו שהם היו יכולים להיות. חוסר שביעות הרצון שלנו מההווה ניזון מדו-השיח העמוק הזה עם מה שהיה שונה אז, בעבר. חוסר שביעות הרצון הזה הוא מה שמכונה "חיינו הרוחניים". הפרטנרים האמיתיים שלנו, ריצ'רד, הם המתים, לא הגוויות, אלא הבלתי נראים הנוכחים. הבין-תרבותיות, שמאתגרת אותי יותר מכל, היא האנכית.
פרסים

ברבה זכה לתואר דוקטור לשם כבוד מאוניברסיטאות שונות בעולם, כמו אורהוס, איקוצ'ו, בולוניה, הוואנה, וורשה, הונגקונג, בואנוס איירס ועוד.
לקריאה נוספת

Jenseits der schwimmenden Inseln. Rowohlt, 1985, Hamburg.
Das Volk des Rituals. Aus: Eugenia Barba, Ein Kanu Aus Papier - Abhandlung über Theateranthropologie, in "Flamboyant", Köln, Januar 1998
הערות שוליים

↑  ברבה 1985 עמ' 196
| --- | --- |
בקרת זהויות :  NLI: 987007451835505171  PLWABN: 9810548200205606  BIBSYS: 90059243  BNE: XX985462  BnF: cb124510023 (data)  CiNii: DA01667558  GND: 119215950  ICCU: CFIV022764  ISNI: 0000 0001 0863 0769  LCCN: n79134050  LNB: 000016973  NDL: 00511878  NKC: jn20000700115  NLG: 87893  NLK: KAC200200785  NTA: 072083662  SUDOC: 033665621  VIAF: 2567182   WorldCat (עם VIAF): 2567182
איבמה

| --- | --- |

 מדינה:  אינדיאן 
 מטה הארגון:  ברזיליה 
 מייסדים:  Fernando César Mesquita 
 תקופת הפעילות:  22 בפברואר 1989 – הווה (35 שנים) 
 ibama.gov.br
 
איבמה - המכון הברזילאי לסביבה ומשאבים טבעיים מחודשים (בפורטוגזית: Ibama - Instituto Brasileiro do Meio Ambiente e dos Recursos Naturais Renováveis), היא רשות שימור הסביבה הפדרלית של ברזיל, הרשות מהווה את אחד הגופים החשובים ביותר בעולם לשמירת הסביבה של כדור הארץ. הרשות נוסדה בשנת 1989 והיא קשורה למשרד לאיכות הסביבה הברזילאי.
הערות שוליים

↑  LEI Nº 7.735, DE 22 DE FEVEREIRO DE 1989., (החוק הפדרלי בברזיל 7.735/1989) (בפורטוגזית)
| --- | --- |
בקרת זהויות :  NLI: 987007376911905171  GND: 5159200-9  ISNI: 0000 0000 9561 8321  LCCN: n91045139  SUDOC: 157644278  VIAF: 141028251   WorldCat (עם VIAF): 141028251 
ערך זה הוא קצרמרבנושא ברזיל. אתם מוזמנים לתרום לוויקיפדיה ו.
Wild World (שיר)

| --- | --- |
האיי-סייד של הסינגל בארצות הברית ובקנדה
האיי-סייד של הסינגל בארצות הברית ובקנדה
 סינגל בביצוע קט סטיבנס
 יצא לאור:  ספטמבר 1970
 תאריך הקלטה:  יולי 1970
 סוגה:  פולק רוק
 שפה:  אנגלית 
 בי-סייד:  "Miles from Nowhere" (בארצות הברית וקנדה)•"Sad Lisa" (בגרמניה)
 אורך:  3:15
 חברת תקליטים:  איילנד רקורדס (אנגליה ואירופה), A&M רקורדס (ארצות הברית וקנדה)
 כתיבה:  קט סטיבנס
 לחן:  קט סטיבנס 
 הפקה:  פול סמוול-סמית'
 
"Wild World" (בעברית: "עולם פראי") הוא שיר שנכתב והוקלט על ידי הזמר הבריטי קט סטיבנס. השיר הופיע לראשונה באלבומו הרביעי "Tea for the Tillerman" שהוקלט ויצא לאור ב-1970.
משמעות השיר

סטיבנס פיתח מערכת יחסים עם השחקנית פאטי ד'ארבנוויל והשניים היו זוג לאורך תקופה של כשנתיים. במהלך אותה תקופה הוא כתב עליה כמה שירים, ביניהם "Wild World". השיר הוא בצורה של המילים של הזמר לאהובתו שעזבה אותו, בהשראת סוף הרומן שלהם. מאוחר יותר נזכר סטיבנס בראיון למגזין "Mojo": ""זה היה אחד מאותם רצפי אקורדים שנפוצים מאוד במוזיקה הספרדית. הפכתי את זה והמצאתי את הנושא הזה - שהוא נושא שחוזר על עצמו בעבודה שלי - שקשור לעזיבה, לעצב של עזיבה, והציפייה למה שמעבר." כשהשיר יצא לאור כסינגל בסוף 1970, הוא הגיע למקום ה-11 במצעד הבילבורד הוט 100. השיר נזקף ככזה שנתן לאלבומו הבא של סטיבנס "Tea for the Tillerman" "בעיטה מספיקה" כדי להיות מנוגן ברדיו. הכתב של ה-Island Records כריס בלאקוול קרא לאלבום "האלבום הכי טוב שהוצאנו אי פעם".
בנובמבר 2008, הדיסק Tea for the Tillerman הוצא מחדש בגרסת דלוקס שכללה את ההדגמה המקורית של "Wild World".
פרשנות

מספר מבקרי מוזיקה וכותבי מוזיקה סברו כי השיר מתנשא ומיזוגני. במאמרה משנת 1971 "But Now I'm Gonna Move", תיארה המבקרת אלן ויליס שיטה לחשוף הטיה גברית במילים שבהן המאזין מדמיין את המגדרים כהפוכים:
לפי המבחן הזה, הוקעה כמו בשיר של הרולינג סטונז "Under My Thumb" לא קרוב להיות סקסיסטי בהשלכותיו כמו, למשל, השיר העדין והסימפטי "Wild World"; הפנטזיה של מיק ג'אגר לנקמה מתוקה יכולה בקלות להיות נשית - למעשה, יש לשיר מקבילה נשית, השיר 'Boots' של ננסי סינטרה, אבל קשה לדמיין אישה שמזהירה בעצב את אהובה לשעבר שהוא תמים בשביל העולם הרע הגדול שם בחוץ.
קרדיטים

קט סטיבנס - גיטרה קלאסית, גיטרה אקוסטית, אורגן, קולות ראשיים.
אלון דייוויס - גיטרה אקוסטית, קולות רקע.
הארווי בארנס - תופים, קונגה, תוף מרים.
ג'ון ראיין - גיטרה בס כפולה.
מיקומי שיא

|   ‏‏‏  מצעדים ודירוגים (1970–1971)> מדינה |   ‏‏‏  מצעדים ודירוגים (1970–1971)> מצעד |   ‏‏‏  מצעדים ודירוגים (1970–1971)> מיקום שיא |   ‏‏‏  מצעדים ודירוגים (1970–1971)>  |
| --- | --- | --- | --- |
|  אוסטרליה | מצעד הסינגלים האוסטרלי | 31 |  |
|  איטליה | מצעד הסינגלים האיטלקי | 47 |  |
|  ארצות הברית | בילבורד הוט 100 | 11 |  |
|  ארצות הברית | מצעד השירים העכשוויים למבוגרים | 21 |  |
|  ארצות הברית | קאש בוקס טופ 100 | 18 |  |
|  פלנדריה | אולטראטופ 50 | 31 |  |
|  קנדה | קנדה הוט 100 | 14 |  |
|  קנדה | מצעד השירים העכשוויים למבוגרים | 32 |  |